Montcherand

Montcherand estas komunumo en la distrikto Vaŭda Nordĵuraso en Kantono Vaŭdo, Svislando. Ĝi havis 452 loĝantojn je la 31-a de decembro 2011.

 Geografio 
La komunumo Montcherand situas inter Orbe kaj Vallorbe ĉe la sudorienta bordo de la rivero Orbe. La komunumo konsistas el la partoj Montcherand kaj Creux au Loup. Fonto: Reta mapo 1:20000 de Swisstopo

La teritorio de la komunumo etendiĝas sur areo de 3,06 km², de kiuj 29,1% estas kovritaj de arbaro, 53,6% servas por agrikulturo kaj 13,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Montcherand limas en nordo al Valeyres-sous-Rances, en oriento al Orbe, en sudo al Agiez, en okcidento al Les Clées, kaj en nordnordokcidento al Sergey.

 Trafiko 
Tra Montcherand pasas la kantona ĉefvojo n-ro 132 de Orbe al Vallorbe. La plej proksima alveturejo al la svisa aŭtovojo A9, kiu en nordo pasas tra la komunuma teritorio situas tri kilometrojn okcidente de la komunumo en Les Clées. Pere de la poŝtaŭtolinio de Orbe al Vallorbe la komunumo estas konektita al la publika transportreto.

 Historio 
La unua dokumenta mencio de Montcherand datiĝas el la jaro 1324 kiel Montcherant. Dum mezepoko Montcherand estis sub la regado de la Senjorujo Les Clées kaj apartenis al la Priorejo Baulmes. Sub la berna regado ĝis la Helveta Revolucio de 1798 Montcherand apartenis al la Voktejo Yverdon.Fonto: Anne Rochat-Morel: Montcherand en Historia Leksikono de Svislando (2008-11-26)

 Notoj kaj referencoj 


 Eksteraj ligiloj 

 Oficiala retejo de la komunumo Montcherand

 Bildoj